Аҧсны Жәлар Реизара-Апарламент аиҳабы урыстәылатәи иколлегацәа иааиуа аныҳәақәа рыдиныҳәалеит
Аҟәа. Ҧхынҷкәын 30. Аҧсныпресс. Аҧсны Жәлар Реизара-Апарламент аиҳабы Валери Бганба Урыстәылатәи Афедерациа Афедералтә Еизара ахантәаҩцәа Валентина Матвиенкои Виачеслав Володини Аҧсны Апарламент ахьӡала иааиуа Ашықәс Ҿыц рыдиныҳәалеит.
Валери Бганба, ииасуа ашықәс Аҧсни Урыстәылеи рыбжьара хра злоу аусеицура алҵшәақәа рыла ихарҭәаан ҳәа азгәеиҭеит.
Аҧсны Жәлар Реизара-Апарламент аиҳабы Валери Бганба иколлегацәеи Урыстәыла атәылауааи ргәахәтәы анагӡареи, анасыҧи аизҳазыҕьареи рзеиҕьеишьеит.